بزنی مەرەز

بزنی مەرەز ڕەسەنێکی بزنە کە لە کوردستان کەوی کراوەتەوە. ئەم بزنە بەتایبەت بۆ مووەکەی بەناوبانگە کە بۆ دروستکردنی جلی کوردی، وەک ڕانک و چۆخە ،بەکاردێت.

 مێژوو 
ڕۆژھەڵاتی ناوەڕاست و بەتایبەت کوردستان لە یەکەم شوێنەکان بوون کە بزنی تێدا کەوی کراوەتەوە. ڕەنگە مێژووی دەستەمۆکردنی ئەم ئاژەڵانە بگەڕێتەوە بۆ چەندھەزار ساڵ بەرلە لەدایکبوونی مەسیح. بزنی مەرەز لەمێژە لە ناوچەکە بووە و لە ڕووی جەنەتیکییەوە دوورترینە لە بزنە ماڵییەکانی تر. ژمارەی بزنی مەرەز لەم دوو دەیەی دواییەدا ڕوو لە کەم بوونەوەیە.

 ڕەواڵەت 
وێنۆک|وێنەی بزنێکی مەرەزی سپی
ئەم بزنە بە جەستە بچووکە و ئازایە بۆ گەڕان و سەرکەوتن بە بەرزاییدا. ڕەنگی جۆراوجۆری ھەیە وەک سپی، ڕەش و چەند جۆری قاوەیی و بۆر.

 تووک 
وێنۆک|چەند پیاوێکی کورد بە ڕانک و چۆخەوە کە لە تووکی بزنی مەرەز دروست دەبێت.
تووکی بزنی مەرەز وەک ڕەسەنەکانی تری بزن نیە و وەک خوری دەڕێسرێت. بزنی مەرەز ساڵێک جارێک دەبڕدرێتەوە و خورییەکەی دەکرێت بە بەن و ئەو بەنە دەکرێت بە شاڵی مەرەز بۆ دروستکردنی جلی کوردی وەک ڕانک و چۆخە و پووزەوانە و جلی تر.

 سەرچاوەکان 

پۆل:بزنەکان
پۆل:ئاژەڵەکانی کوردستان